Source: http://web.axelero.hu/kesz/jel/04_11/soos.html
Timestamp: 2019-02-19 23:45:11+00:00

Document:
Papgyilkosság a nyugati határ mentén (II. rész)
Az elsõ és utolsó kápláni hely – Rábakethely
Az újmisés pap 1955. augusztus 17-én kapta meg püspökétõl az elsõ és egyben utolsó diszpozícióját, amelyben dr. Kozma Ferenc tb. esperes, plébános mellé helyezte Rábakethelyre káplánnak. Ez a helység Szentgotthárd második kerülete, közvetlenül a magyar–osztrák határ mellett található. A plébániához négy fília tartozott: Magyarlak, Máriaújfalu, Zsida és Farkasfa.
A plébános mély lelkiségû és egyben tudós beállítottságú lelkipásztor volt. Hosszú idõt töltött Franciaországban, hiszen Párizsban az ott élõ magyarok lelkészi szolgálatát végezte, majd a szombathelyi szeminárium spirituálisa lett. Kiterjedt francia mûveltsége hasznos volt az újmisés káplán számára, hiszen õ is kitûnõen mûvelte a francia nyelvet. A fiatal káplán áldozatkész, buzgó munkája fellendítette a hitéletet. A plébános és a káplán közötti összhang kitûnõ volt.
A kommunista hatalom rossz szemmel nézte, ha egy pap a fiatalokkal foglalkozik. János atyának is ez volt az egyik „bûne”. Hittanosai, ministránsai elmondták, hogy milyen aktív munkát végzett körükben, nemcsak hittanórát tartott számukra, hanem játszott és sportolt is velük. A játékot és a sportot – mint minden mást – szívvel-lélekkel végezte. Minden feladatára lelkiismeretesen készült.
Az állami egyházügyi megbízott – Prazsák Mihály – Kovács Sándor megyéspüspökkel el akarta helyeztetni az ifjú papot. Miután ezt Kovács Sándor tudomására hozta Brenner Jánosnak, megkérdezte tõle, hogy mi a szándéka. õ röviden ennyit válaszolt: „Nem félek, szívesen maradok”. A püspök kiállt a káplán mellett és úgy döntött, hogy továbbra is Rábakethelyen marad. Az állami egyházügyi megbízott erre ezt felelte: „Jó, akkor lássák a következményeit!”
János atya eleinte kerékpárral, majd késõbb egy Csepel motorkerékpárral látta el kápláni feladatait. Abban az idõben nem volt könnyû motorkerékpárhoz jutni, fõleg egy papnak, hiszen névre szólóan utalták ki, mint a személyautókat is. Brenner János egy ilyen kiutalást vásárolt meg az egyik falubeli férfitõl, és így sikerült a jármûre szert tennie. Az állami szerveknek nem tetszett, hogy az akkor még ritkaságnak számító motorkerékpárt pont egy fiatal pap használja. Ezért egy késõ õszi estén, amikor hazafelé tartott Farkasfáról, az erdõbõl ismeretlen személyek fahasábokat hajigáltak eléje, de õ ügyes manõverezéssel ezeket kikerülte. Hazatérése után ezt mondta a plébánián: „Na kievickéltem. Nem volt szerencséjük!” – és jót derült rajtuk.
Gyilkosság december idusán
Brenner János 1957. december 14-én, szombaton reggel mutatta be élete utolsó szentmiséjét Máriaújfaluban.
A farkasfai fíliában karácsony elõtti gyóntatást hirdettek 1957. december 14-ére. A plébános – dr. Kozma Ferenc – ebéd után busszal szándékozott eljutni Farkasfára. Miután a buszmegállóba megérkezett a menetrend szerinti járat, a vezetõ így kiáltott rá a felszállni készülõ plébánosra: „Vén csuhás, menj gyalog, a busz megtelt, nem férsz fel rá.” (A szemtanú elmondása szerint még bõven volt hely az autóbuszon.) A történtek után Kozma Ferenc visszament a plébániára, gumicsizmát húzott és az erdõn keresztül gyalog indult el a mintegy 10 km-re levõ faluba. A gyóntatás befejezése után az éjszakát az egyik családnál töltötte, mivel másnap õ mondta a szentmisét.
A káplán atya otthon tartózkodott. Estefelé Málcsi néni a házvezetõnõ is elköszönt tõle, mivel a faluban, saját házában lakott. Búcsúzáskor ezt kérdezte: „Na tisztelendõ úr, most nem fog félni? Egyedül marad.” Ezt felelte a fiatal káplán: „Óh, Amál néni, mitõl félnék?”
Szemtanúk elmondása szerint, ezen a december 14-ei szombaton nagy jövés-menés volt Szentgotthárdon. A tanácstagok részére baráti estet rendeztek, és ezzel egy idõben volt a rendõrségi bál is. A rábakethelyi sírásó, miközben a másnapi fiatal halott temetésére készítette a sírhelyet, bõrkabátosok egy csoportját látta a templom és a temetõ körül.
A rábakethelyi hívek vasárnap reggel a 1/2 8-as misére mentek, azonban a templom zárva volt és nem találták egyik papot sem. A hívek mosolyogva jegyezték meg, hogy na biztos elaludt a tisztelendõ úr. Az egyik ministráns fiút leküldték a plébániára. Zörgetett, de senki nem nyitott ajtót. Arra gondoltak, hogy talán beteghez hívhatták el. Miközben másodszor is lement a fiú a plébániára, Málcsi nénit a házvezetõnõt, már ott találta. A falon vérnyomokat találtak, és látták, hogy a káplán atya ágya üsres, de nincs bevetve.
Ezzel egy idõben mondta a szentmisét Kozma Ferenc Farkasfán. Mise közben elhívták az oltártól. Néhány szót váltott az illetõvel, majd folytatta tovább a szentmisét. Kozma Ferenc megrendült arcán látni lehetett, hogy valami kivételes esemény történhetett, hiszen a pap az oltárt nem hagyhatta el.
Miután a misét befejezte, megrendülten hozta a hívek tudomására, hogy mi történt az éjszaka: Brenner János káplánt meggyilkolták.
Mind a mai napig nem lehet tudni, hogy pontosan mi történt ezen az éjjelen a plébánián, és hogyan követték el a gyilkosságot. Csak mozaikdarabokból – a gyanúsítottak, elítéltek vallomásából, valamint néhány szemtanú visszaemlékezésébõl, és a nyomokból – lehet összerakni a képet és következtetni az eseményekre.
Éjfél körül egy tizenhét éves fiatalember, Kóczán Tibor zörgetett be a plébániára. A káplán kinézett szobája ablakán, és beengedte, mert ismerte a fiút, aki korábban ministráns volt. Tibor elmondta jövetelének okát, hogy nagybátyja súlyos beteg, szentségekkel kellene ellátni. Brenner János tehát ismerte a fiatalembert, ezért nem talált semmi gyanúsat a kivételes éjjeli hívásban. Felöltözött, magára vette a karinget és a stólát, majd a télikabátját. Ezután együtt fölmentek a templomba, ahol a betegek olaját és az Oltáriszentséget burzába helyezte, és a nyakába akasztotta.
Miután kijöttek a templomból, János atya ezt kérdezte a fiútól: „Nagyon rosszul van a nagybácsi? Sürgõs a betegellátás?” Tibor csak ennyit felelt: „Igen”. Mire János atya: „Akkor menjünk a gyalogösvényen, hogy minél elõbb odaérjünk.” Tehát a káplán a rövidebb úton, a dombháton keresztül indult el Zsidára. Magával vitt még egy rúd-elemlámpát is, amivel világított a sötétben. Tibor azzal az indokkal, hogy késõ van, és otthon már várják, elköszönt a káplán atyától, aki ismerte a helyet, ahová hívták.
Az erdõ szélén már várták és rátámadtak. Megpróbált elmenekülni, Zsida felé rohant. A támadók többen voltak, a vetésben maradt nyomokból lehet erre következtetni. Kurucz Erzsébet szerint, aki látta a nyomokat a szántóföldön, legalább három ember rontott rá. Errõl így vall: „Amikor vasárnap reggel elmentünk megnézni a gyilkosság helyszínét, a vetésben két különbözõ férfi és egy nõi cipõsarok nyomát láttam.”
A faluban, a kivérzés helyéhez közel, kiáltásokat hallottak, majd ilyen szavakat: „Vigyázzatok arra fut...”; „Ne bántsatok!”; „Istenem segíts!” Az áldozat a rúd-elemlámpájával védekezett. Miután leütötték a szemüvegét, nehezen tudott tájékozódni, mivel elég erõs dioptriás szemüveget viselt. A rúd-elemlámpát a támadók megszerezték, és ezzel többször fejbe verték az áldozatot, és 32 késszúrással megsebesítették. A védekezés azért is volt nehezebb, mivel Brenner János nem csak az életét védte, hanem bal kezét az Oltáriszentség fölé helyezte, így óvta azt. A káplán atya valójában nem a késszúrásokba halt bele, hanem ennek következményeként, rengeteg vért veszített, megfulladt az átvágott torkán megakadt vértõl.
Támadói a még élõ káplánt lábánál fogva húzták a tett helyszínéhez közeli Somfalvi-ház mögé. Az volt a szándékuk, hogy beledobják az ott lévõ szárazkútba. Azonban a kutyák hangos ugatására a ház lakói felébredtek és villanyt gyújtottak. A gyilkosok megijedtek és a szemben levõ domb felé menekültek.
Somfalvi Sándorné és lánya, Somfalvi Katalin, miután elcsendesedett a környék, elõmerészkedtek házukból, és a földön fekvõ alakban felismerték Brenner János káplánjukat, aki erõsen vérzett. Mivel a kés a légcsövét is átvágta, ezért erõsen hörgött. Közben Somfalvi Sándor is fölébredt, aki disznóölés utáni álmát aludta. Közel ment az áldozathoz, mert meg akarta nézni, hogy mi történt vele. Azonban édesanyja rászólt, hogy ne nyúljon hozzá, mert erõsen vérzik, és nehogy belekeveredjen a gyilkosságba. A férfi Szentgotthárdra ment kerékpáron, értesítette a rendõrséget.
Dr. Hantos László ügyeletes orvost a rendõrség hívta, és egy nyomozó kísérte a helyszínre. Mire az orvos kiért, már csak a bekövetkezett halált állapíthatta meg.
A szentgotthárdi plébános – Farkas Imre – fél nyolckor érkezhetett a helyszínre. Feladta a szent kenetet, annak, aki maga is e szentség feladására indult. Az Oltáriszentség – a hoszszas küzdelem, vonszolás ellenére – még mindig a halott nyakában volt. Brenner János úgy halt meg, hogy bal keze az Oltáriszentség fölött nyugodott a bal mellén, így védve azt.
Legutoljára a rendõrség érkezett meg a helyszínre. A késéssel kapcsolatban arra hivatkoztak, hogy disznótoros vacsorán vettek részt. Egy szolgálatát teljesítõ rendõr õrizte a holttestet. Több órán keresztül nem történt semmilyen vizsgálat, nem kezdõdött el a nyomozás. Az ez idõ alatt leesõ hó és ónos esõ eltüntette a nyomokat.
Dr. Hantos Lászlónak, aki a sötétség miatt nem ismerte fel a halottat, a reggeli órákban újra ki kellett jönnie a bûncselekmény helyszínére. Ekkor vált számára nyilvánvalóvá, hogy ki is az áldozat. Az orvos a vele készített beszélgetés során két érdekes dologra hívta fel a figyelmet. Az egyik az, hogy az a rendõr, aki vigyázott a holttestre, rendszertelenül és nem egy oldalról közelítette meg a halottat. Hantos doktor úr hívta fel a rendõr figyelmét arra, hogy így összetapossa és megsemmisíti a nyomokat. A másik, ennél sokkal érdekesebb és fontosabb különlegesség pedig az, hogy az ügyeletes orvosnak nem kellett jegyzõkönyvet készítenie az esetrõl. Megtörtént a helyszínelés, és megállapította a halál beálltát, de a halál körülményeirõl semmilyen írásbeli jelentést nem kellett tennie.
Brenner János holttestét Somfalvi Sándorék házának leemelt pajtaajtaján boncolták fel, amelynek közelében kivérzett. A boncolás után, a szentgotthárdi temetõ halottasházába vitték, amit szigorúan lezártak és õriztek. A halottasházat õrzõk lelki világát mutatja, hogy a holttest két napig teljesen mezítelenül feküdt, míg egy jobb érzésû „elvtárs” le nem takarta egy lepedõvel. A temetést 1957. december 18-ára engedélyezték.
Brenner Jánosért az engesztelõ szentmisét, a temetés napjának reggelén mutatták be a szombathelyi ferences templomban. A temetés idõpontját elõzetesen 14 óra 30 percre tûzték ki. A hívek egyre nagyobb számban gyülekeztek a temetés helyszínén, a szombathelyi Szent Quirin-templomban. A temetés egy órát késett, hiszen a nagy tömegre való tekintettel a hatóság nem akarta engedélyezni, majd hosszas huzavona után megkezdõdhetett a szertartás. A hatóságok senkinek sem engedték megnézni a holttestet. A temetést Kovács Sándor szombathelyi megyés püspök végezte, az egyházmegye papjai és hívei részvételével.
A „nyomozás”
Kezdetét vette egy hatalmas nyomozás, amely a gyilkosság után fél nappal kezdõdött el. A kihozott kutyák nem tudtak nyomot venni, holott a kutyák között volt a híres Kántor is, de õ sem ért el eredményt. Azzal védekezett a rendõrség, hogy elõzõ éjjel disznótoros vacsorán vett részt az õrs. Másnap aztán annál nagyobb apparátussal, hosszú idõn keresztül folyt a vizsgálat. Egy sereg nyomozó táborozott a szentgotthárdi rendõrségen. A helyszínen maradt kalapról kutyákkal szagot vetettek és az egész falut kiállíttatták, hogy a kutyák mindenkit végigszagoljanak. Minden 16 éven felüli férfinak az iskolához kellett mennie, itt volt a szagolj, ahol 10-12-es csoportokba osztották be õket.
Egy másik alkalommal Szentgotthárdra hívták be az egyházközségi tagokat, ahol szintén egy kutyás szagoltatás volt. Több falu lakosságát félemlítették meg ezzel. Sok embert meghurcoltak, éjjelenként hallgatták ki õket. A plébánost – dr. Kozma Ferencet – is többször kihallgatták és meg is verték. Úgy bántak vele, mint egy közönséges gyanúsítottal.
A rendõrség a nyomozás során az áldozatra terhelõ bizonyítékként nõvel való kapcsolatot keresett, mivel a meggyilkolt kezében nõi hajszálakat találtak. Azért keresték a nõi kapcsolatokat, hogy ezáltal rossz hírbe hozzák a már meggyilkolt káplánt. Brenner Jánosra nézve azonban semmi terhelõ bizonyítékot nem találtak. A nyomozás során Brenner János két testvérét – Lászlót és Józsefet – is beidézték a szentgotthárdi rendõrségre. Egymástól elkülönített helyiségbe vezették be õket, ahol egy köteg papírt tettek mindkettõjük elé azzal az utasítással, hogy írjanak le mindent, amit a testvérükrõl tudnak, különösen a nõügyeire való tekintettel.
A nyomozás során megtalálták a káplán atya személyi igazolványát a bûncselekmény helyszínétõl mintegy 40 km-re lévõ Egyházasrádóc és Kisunyom közötti vasúti töltés mellett. A Legfelsõbb Bíróság peranyaga szerint a vádlott, „Tóka Ferenc azon az éjszakán kerékpáron vitte a személyi igazolványt a lakhelyétõl 13 km-re lévõ rátóti vasútállomásra, ahol a 3.53-kor Szombathely felé induló vonatra dobta fel. Érdekes, hogy a 4 óra múlva, 30 km-rel odébb megtalált személyi igazolvány teljesen száraz volt.” Ez szerepelt az elsõ peranyagban. Hét évvel késõbb, amikor Kóczán Tibort vádolták a gyilkossággal, akkor õt azzal gyanúsították, hogy személyesen dobta ki az igazolványt a vonatból a WC-kagylón keresztül.
A rendõrség bejelentette, hogy megtalálták a gyilkost, aki felismerte saját kalapját és megmondta, hogy hová dobta a plébánia kulcsait. A feltételezett tettes bevallotta tettét, majd lejátszotta a bûncselekményt. Tóka Ferencet – aki az elsõ elítélt volt – kétszer, két bíróság ítélte halálra. Három év börtön letöltése után rehabilitálták és kártalanították. õ volt a gyilkos? Esetleg csak õrá osztották, hogy ismerje el a gyilkosságot? – De akkor ki ölte meg a káplánt?
A „nyomozást” azok a hírhedt ÁVÓ-sok végezték, akik – a szombathelyi egyházmegye papjait egy éjjel – a szombathelyi püspökvárban tartott lelkigyakorlat során végigverték.
Az egyik nyomozó – aki elismerést és jutalmat is kapott a munkájáért – az a Klamerusz Béla r. ny. százados volt, aki Zala megye területén egyházi személyekre beszervezett ügynökök tartó tisztje volt, késõbb ugyanezt a „tisztséget” töltötte be Vas megyében is. Az Államvédelmi Hatóságnál eltöltött idõ után Klamerusz elvtárs az állambiztonság kötelékén belül tevékenykedett. Mindvégig egyházi személyek megfigyelése, letartóztatása, megfélemlítése és megveretése tartozott a kedvelt feladatai közé. Az egyik legkeményebb, legvérmesebb ávósok egyike volt.
A gyilkosságot követõ furcsa halálesetek
Kóczán Tibor – aki kihívta Brenner Jánost – véres nadrággal és cipõvel ment haza, amiért az édesanyja felelõsségre vonta és kérdezte a történtekrõl. Az édesanya több embernek beszélt a faluban fia viselt dolgairól. Pár hónap múlva a rábakethelyi határõrlaktanya mellett egy katona „véletlenül” agyonlõtte az asszonyt, aki a kukoricaföldön kapált. Amikor felelõsségre vonták a határõrt, õ arra hivatkozott, hogy madárra célzott.
Beszéltek arról is, hogy a gyilkosság egyik feltételezett résztvevõje kórházba került, ahol szobáját 2 ávós katona õrizte, félve attól, hogy illetéktelenek keresik fel, és a beteg olyat mond el, ami kellemetlen lenne a hatóság számára. Egyedül egy ápolót engedtek be a szobájába. A beteg lázálmában a gyilkosságról beszélt. Ezért öngyilkosságot színlelve kidobták az ablakon. Ápolóját pedig, aki hallhatta az elhangzottakat, másnap a szombathelyi Gyöngyös patakba fulladva találták meg kerékpárjával együtt. Megjegyzendõ, hogy a víz átlagos mélysége mindössze 40 cm.
A második elítélt
„A gyilkos kilenc év múlva is gyilkos!” ezen a címen adtak hírt az újságok 1966 tavaszán, kilenc esztendõvel a gyilkosság után arról, hogy megtalálták Brenner János második gyilkosát, azt a fiatalkorút, aki kihívta. Más bûncselekményei mellé még hét évet kapott. Természetesen õ is lejátszotta a gyilkosságot. Ügyét Budapesten, a Fõvárosi Bíróságon tárgyalták.
Ezután nagy hallgatás következett. Már korábban is figyeltek arra, hogy az ügy minél kisebb nyilvánosságot kapjon. A fiú – szabadulása után az õt kérdezõknek, hogy: „Ki bízta meg azzal, hogy beteghez hívja káplánjukat?” – mindig ezt felelte: „Nem merek beszélni, mert megbízóim még élnek és félek!” Elismerte, hogy õ hívta ki a káplánt, de megbízói kilétérõl semmit sem árult el. Annyi tehát megállapítható, hogy az akkor 17 éves fiatalembernek valami köze volt a gyilkossághoz. Arról azonban soha nem beszélt, hogy pontosan milyen szerepet töltött be, és kik voltak a megbízói. A rendszerváltás után a Vasvármegye címû újság 1990 augusztusától decemberéig foglalkozott a rábakethelyi papgyilkossággal. Kóczán Tibor ekkor Zalaegerszegen élt, ahol a lap újságírói felkeresték és kérdezték az üggyel kapcsolatban. Mint ahogy elõtte is, most is azt mondta: „Nem merek beszélni, mert megbízóim még élnek és félek.”
Furcsa, érthetetlen események
A nyomozók azt akarták bizonyítani, hogy a gyilkosok szándéka a magyarlaki templom építésére félretett pénz megszerzése volt. Ám annál inkább gyanították az emberek, hogy a rendõrség és a kommunista párt kívánja megfélemlíteni az ott lakókat és egy koncepciós perrõl van szó. Hogyha valaki a magyarlaki templom felépítésére félretett pénzt akarta volna ellopni, ha tudta, hol a pénz és hogy a plébános Farkasfán tartózkodik, akkor miért kellett kihívni a papot a plébániáról? Akkor miért kellett elcsalni a káplánt és útközben végezni vele? Hiszen a plébánián is megölhette volna, és akkor nem kellett volna visszamennie a pénzért.
A gyilkosság helyszínén talált gomb tulajdonosának kilétét a rendõrség nem tudta azonosítani. Kóczán Tibor vádlott és Brenner János sértett kabátjáról sem hiányzott a gomb, sõt az elsõ elítélt Tóka Ferenc peranyagában sem szerepel, hogy az õ kabátjáról esett volna le. Hogy kié volt a helyszínen megtalált gomb, azt mind a mai napig nem tudjuk. Ugyanígy az sem ismeretes, hogy kié volt a helyszínen talált khaki színû kalap. A nyomozás során a kutyák szagot vettek a kalapról, de sem az elsõ, sem a második elítéltnél nem jelzett a kutya, hogy az övé lenne.
A plébánia feljárata mellett a falon vércsíkokat találtak, aminek vércsoportját feleslegesnek tartották azonosítani. Ugyanígy elmaradt az azonosítása azoknak a hajszálaknak, amiket a sértett kezében találtak. Pedig ezek a vizsgálatok közelebb vezethettek volna a gyilkosság feltárásához.
A Magyar Népköztársaság Legfelsõbb Bírósága 1965. szeptember 22-én olyan bírósági iratot állított ki, melyben a Legfelsõbb Bíróság emberölés miatt Kóczán Tibor ellen a szombathelyi megyei bíróság elõtt B.367/1965/szám alatt folyamatban lévõ bûnügyben az eljárás lefolytatására a Fõvárosi Bíróságot jelölte ki. A végzés meghozói: dr. Vida Ferenc a tanács elnöke, Döbröntei Károlyné dr. elõadó bíró, dr. Tordai Gyula bíró. Az iraton kiegészítések, áthúzások, javítások szerepelnek.
Érdekes azon is eltûnõdni, hogy kiket idéztek meg tanúnak. Többségük olyanok közül került ki, akik nem sokat tudtak a gyilkosság körülményeirõl. A velük készített beszélgetés során elmondták, hogy a tanúkihallgatások nem voltak komolyak, hiszen õk semmi érdemlegesrõl nem tudtak beszámolni. Tulajdonképpen formaság volt az egész.
Amennyire Tóka Ferenc perében fontosnak tartották megvizsgálni, és bizonyítani, hogy a gyilkosságot az elsõ elítélt követte el, annyira nem volt ez lényeges Kóczán Tibor esetében.
A peranyagban a következõ mondat is szerepel: „igazságügyi orvos szakértõ állapította meg a halál bekövetkeztét.” Hantos doktor vallomásából kiderült, hogy õ volt az, aki a halál beálltát megállapította. õ pedig nem igazságügyi orvos szakértõ, hanem körzeti orvos volt. A következõ adat is érdekes: „Az igazságügyi orvos szakértõ által végzett boncolásról felvett jegyzõkönyv tanulsága szerint a sértetten kb. 12 késszúrást észleltek.” Azt hiszem, hogy egy igazságügyi orvos szakértõnek pontosan kellene tudnia, hogy egy sértetten hány késszúrás található, nem csak „körülbelül”.
A bírósági ítéletek is furcsák. Tóka Ferencet Szentgotthárdon és Szombathelyen halálra ítélték, Budapesten a Legfelsõbb Bíróság bizonyítékok hiányában felmentette. Kóczán Tibor perét rögtön Budapesten tárgyalták. A Fõvárosi Bíróság B.XVI.5472/1965-21. számú, továbbá a fellebbviteli bíróságként eljáró Legfelsõbb Bíróság a Bf.I.854/1966./35. számú jogerõs határozatával 8 évi szabadságra és 6 évi közügyektõl való eltiltásra is ítélte. Ez az ítélet 1966. november 14-én emelkedett jogerõre.
Kik ölték meg a fiatal káplánt? Az ÁVH forgatókönyve szerint halálának oka buzgó lelkipásztori tevékenysége. A körülmények arra engednek következtetni, hogy az ÁEH jóváhagyásával szemelték ki Brenner Jánost. Több pap verésénél és vallatásánál hangzott el az ÁVO-n ez a fenyegetés: „Te is úgy akarsz járni, mint a Brenner János?”
A gyilkossággal az lehetett a cél, hogy a környék lakosságát megfélemlítsék. Ez azonban nem sikerült. Bár az emberek megijedtek, a vértanú pap tisztelete egyre erõsebb lett.
Rábakethely és a környék lakossága gyanakodott, hogy a párt tetette el láb alól a káplánt. Véleményüknek hangot is adtak. Erre bizonyíték a szentgotthárdi járási végrehajtó bizottság irata is, amelyben szerepel az emberek elégedetlensége a nyomozással kapcsolatban. Az iratban az is olvasható, hogy: „a Járási Párt Végrehajtó Bizottságának az a véleménye a nyomozók munkájáról, hogy jól végezték a dolgukat, különösen Klamerusz és Dénes elvtárs.” Ekkor még nem állt úgy a bírósági tárgyalás, hogy bármiféle eredményt lehetett volna tudni. A dicséret azonban egy kicsit elsietett volt. Amikor 1966-ban kiderült, hogy nem Tóka Ferenc, hanem Kóczán Tibor a gyilkos, akkor errõl semmilyen véleménnyel sem volt a járási székhely végrehajtó bizottsága.
Tûnõdés
Kinek állhatott érdekében, hogy megölje a fiatalokkal buzgón foglalkozó papot? Valóban ürügy lehet erre az, amivel Kóczán Tibort vádolták? Ezt mind a mai napig nem tudjuk. Feltételezett elkövetõk vannak, de konkrét bizonyíték senkire sincs. A gyilkosok hallgatnak. Akik valamit is tudnak az esetrõl, õk sem mernek beszélni, mert félnek.
A gyilkosság elkövetõi nem érték el a céljukat. A hívek a gyilkosság folytán még jobban ragaszkodnak a vértanú káplánhoz. Tiszteletét nem csak õrzik, hanem tovább is adják.
Az 1956-os forradalom után országszerte több papot öltek meg. Az emberek véleménye szerint az államvédelem és az ÁEH a püspököket és a buzgón dolgozó papokat akarta megfélemlíteni. A gyilkosságokon kívül több papot vertek meg, és az állammal való együttmûködésre próbálták õket kényszeríteni. Itt nemcsak testi, hanem lelki terrort is alkalmazott a diktatúra a megfélemlítésre.
Az ösküi papgyilkosság – ahol Szekuli Pál piarista pap halt vértanúhalált – eléggé hasonlít Brenner János halálához. Ez a gyilkosság szintén 1957 decemberében történt. Szekuli Pált egy kútba fulladva találták meg. Elõször öngyilkosságot, majd a plébános bûnösségét igyekeztek bebizonyítani. Nemcsak a hasonlóság miatt, hanem azért is, mert még eléggé feltáratlan ez a gyilkosság, ennek az ügynek a kivizsgálása is fontos lenne. A tiszavárkonyi pap halálának körülményeit is mai napig homály fedi.

References: Bíróság 
 bíróság 
 Bíróság 
 bíróság 
 Bíróság 
 Bíróság 
 Bíróság